Biseptol a slnko
Dobrý deň, chcela by som sa spýtať,že pri užívaní lieku biseptol mám úplne obmedziť vychádzanie von alebo chvíľa na slnku alebo ak budem v tieni bude veľkým problémom? Vopred ďakujem
Dobrý deň,
ďakujeme za Vašu otázku.
Liečivo Biseptol obsahuje 2 zložky:  sulfametoxazol a trimetoprim, nazývané tiež kotrimoxazol. Počas užívania kotrimoxazolu môže dôjsť k fotosenzibilite. Na to treba obzvlášť dbať pri silnej expozícii na slnku a UV svetle. Počas liečby treba dbať na dostatočný prísun tekutín (u dospelých musí byť minimálne 1200 ml vylúčeného moču denne).
Pri liečbe Biseptolom nie je teda vhodné vystavovať sa priamemu slnečnému žiareniu. Ideálne by bolo zostať v tieni, prípadne kontaktovať Vášho ošetrujúceho lekára a dohodnúť sa s ním o možnej alternatíve.
Prajem pekný deň.
S pozdravom PharmDr. Patrícia Čečková